Congresso Internacional da Juventude Esperantista
#000000
Malferma alvoko por IJK 2021
#000001
Sekve al la malfacilaĵoj rilate al la kronvirusa pandemio de 2019-2020, Komitata laborgrupo kunvenis la 27-an de majo 2020 por skizi la bazojn de venonta strategio. Kun la celo strebi al la okazigo de la kongreso, TEJO anoncas ke la kandidatiĝfazo por la 77-a IJK 2021 remalfermiĝas.
#000003
Malgraŭ nia optimismo, venontjara monda san-, vojaĝ-, kaj financsituacio ne antaŭvideblas. Tial, la strebindaj planoj por IJK 2021 estu trioblaj:
#000004
Okazigi tradician IJK-n en unu lando, kun reta elsendado kaj eblo je reta partopreno;Okazigi plurajn, malplivastajn sed samtempajn renkontiĝojn en malsamaj landoj, kun parta komuna reta elsendado;Kunlabore okazigi retan IJK-n kune kun la Korea-Esperanto Junularo.
#000005
Limdato por komuniki intereson estas la 30-a de junio 2020.
#000006
TEJO invitas siajn landajn sekciojn kaj ĉiujn Esperanto-organizojn kandidatiĝi al unu aŭ pluraj el la supre menciitaj eventformoj.
#000007
Se vi intencas kandidatiĝi por okazigi tradician IJK, bonvolu plenumi la IJK invitilo en .doc formato kaj sendi ĝin al kaj ĝis la 30-a de junio 2020. Jen utila ilo por prepariĝi: Superrigardo de taskoj.
#000008
Eĉ se vi ne pretas okazigi vastskalan, tradician IJK, ne hezitu montri intereson:
#000009
Kaze de ĉeesta, tradicia aranĝformo, la financa respondeco estu ĉe TEJO dum la proponanto helpu rilate al la surlokaj bezonoj kiel la trovado de taŭga loko. Ĉar la sansituacio en iu specifa lando povas senaverte kaj rapide malpliboniĝi, internacia teamo estos ajnakaze starigita por subteni kaj superrigardi la organizadon, transpreni respondecon kaze de nuliĝoj, kaj malpli altigi la kvanton de taskoj de la eblaj teamoj.
#000012
Bonvolu konsideri tiun interesesprimon kiel 1-an etapon, kie okazas la konsultiĝo kun TEJO pri la kandidatiĝo mem. Tiamaniere ni komencos prilabori la ideojn kiujn vi havas. Por tiu ĉi etapo ni akceptas bazajn prezentadojn de via propono, tio signifas, ke ĝi ankoraŭ ne devas esti finprezentita. Plenigu la formularon kiel eble plej bone per tiuj informoj, kiujn vi jam havas. Se estas mankantaj informoj, klarigu kial ili mankas, kiajn demandojn vi havas, kion vi bezonas plie por finpretigi vian kandidatiĝon. Ju pli frue TEJO scias, ke vi intencas kandidatiĝi, des pli rapide ni povas eklabori kun vi kaj helpi vin pri la kandidatiĝo.
#000013
Sentu vin libera sendi viajn demandojn kaj ideojn al kaj jam ekde nun.
#000014
Pro la neantaŭvidebleco de la pandemiaj disvolviĝoj, anoncoj pri venontaj paŝoj aperos dum postaj monatoj. Ekcepte, ni ne ĉesos konsideri viajn proponojn kaj ideojn ĝis la efektiva decido, kiu povus prokrastiĝi ĝis komenco de 2021.
#000015
Leave a Comment or Cancel reply
#000016